pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงานรวมพลคนแปลงใหญ่และ ศพก.
วันพฤหัสบดีที่ 21 กันยายน 2560
กระทรวงเกษตรฯ เตรียมจัดงานรวมพลคนแปลงใหญ่และ ศพก.
กระทรวงเกษตรฯ เตรียมจัดงานรวมพลคนแปลงใหญ่และ ศพก. จากทั่วประเทศ มุ่งหวังยกระดับเกษตรกรและสินค้าเกษตร พร้อมส่งเสริมให้เกิดความร่วมมือและการทํางานร่วมกันระหว่างเครือข่ายและสมาชิกในเครือข่าย
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ โดยกรมส่งเสริมการเกษตร ได้กําหนดจัดงานรวมพลคนแปลงใหญ่และศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ขึ้น ระหว่างวันที่ 21 – 23 กันยายน 2560 ณ โรงแรมแอมบาสซาเดอร์ซิตี้ จอมเทียน จ.ชลบุรี ภายใต้โครงการเชื่อมโยงเครือข่าย ศพก. สู่การส่งเสริมการเกษตรแบบแปลงใหญ่ กว่า 2,000 คน มีเกษตรกร ศพก. และแปลงใหญ่ รวมทั้งชุมชน 9,101 ตามรอยเท้าพ่อฯ ที่ได้รับการคัดเลือกมาจัดแสดง กว่า 30 นิทรรศการ
นายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมว่า สําหรับกิจกรรมภายในงาน ประกอบด้วย การจัดแสดงนิทรรศการเกี่ยวกับ ศพก. แปลงใหญ่และกิจกรรมเด่น ภายใต้โครงการ 9101 ตามรอยเท้าพ่อฯ
ศพก. : ภายใต้แนวคิด “ศพก.ในฝัน” โดยจําลองศาลาเรียนรู้และจัดแสดงกรณีตัวอย่าง ศพก. ที่มีผลงานโดดเด่น พร้อมจําลองฐานเรียนรู้และแปลงเรียนรู้ รวมทั้งแสดงผลผลิตของ ศพก. ต้นแบบ
แปลงใหญ่ : นิทรรศการผลการดําเนินงานส่งเสริมเกษตรแปลงใหญ่ 10 กลุ่มสินค้า อาทิ แปลงใหญ่กุหลาบ จ.เชียงใหม่ แปลงใหญ่หม่อนผลสด จ.น่าน แปลงใหญ่กระชายดํา จ.เพชรบูรณ์ แปลงใหญ่ ผึ้งพันธุ์ จ.อุตรดิตถ์ และการถอดบทเรียนเกษตรแปลงใหญ่ 5 ปัจจัยสู่ความสําเร็จ
โครงการ 9101 ตามร้อยเท้าพ่อฯ : นิทรรศการผลการดําเนินงานโครงการฯ กว่า 12 กิจกรรม
ทั้งนี้ เกษตรกร ศพก. แปลงใหญ่ ได้มีโอกาสแสดงความคิดเห็นเพื่อเป็นแนวทางในการพัฒนาภาคการเกษตร โดยการเปิดเวทีในการสร้างอภิปรายของ Young Smart Farmer ในประเด็น การพัฒนาการเกษตรเพื่อความมั่งคง ยั่งยืน ในสายตาเกษตรกรรุ่นใหม่ นอกจากนี้ ในวันที่ 21 กันยายน 2560 เวลาประมาณ 14.30 น. รัฐมนตรีว่าการกระทรวงเกษตรและสหกรณ์และผู้บริหารกระทรวงเกษตรและสหกรณ์ จะนําเกษตรกร ศพก. เกษตรกรโครงการ 9101 ตามรอยเท้าพ่อฯ และแปลงใหญ่จากทั่วประเทศ จะเข้ากราบพระบรมศพด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองฯ สมคิด จับมือหน่วยงานเศรษฐกิจมอบบิ๊กกิฟท์ส่งสุขท้ายปี เตรียมดันสินเชื่อ 7 หมื่นล้านกระตุ้นภาคธุรกิจ หนุนเศรษฐกิจประเทศฟื้นตัว
วันพฤหัสบดีที่ 7 ธันวาคม 2560
รองฯ สมคิด จับมือหน่วยงานเศรษฐกิจมอบบิ๊กกิฟท์ส่งสุขท้ายปี เตรียมดันสินเชื่อ 7 หมื่นล้านกระตุ้นภาคธุรกิจ หนุนเศรษฐกิจประเทศฟื้นตัว
รองฯ สมคิด จับมือหน่วยงานเศรษฐกิจมอบบิ๊กกิฟท์ส่งสุขท้ายปี เตรียมดันสินเชื่อ 7 หมื่นล้านกระตุ้นภาคธุรกิจ หนุนเศรษฐกิจประเทศฟื้นตัว  ณ ห้องแก้ววิเชียร ชั้น 11 ธนาคารพัฒนาวิสาหกิจขนาดกลางและขนาดย่อมแห่งประเทศไทย
วันนี้ (7 ธ.ค. 60) เวลา 9.30 น. นายสมคิด จาตุศรีพิทักษ์ รองนายกรัฐมนตรี เป็นประธานการประชุม เรื่อง”มาตรการพิเศษเพื่อขับเคลื่อน SMEs สู่ยุค 4.0” โดยมี นายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และผู้บริหารกระทรวงอุตสาหกรรม พร้อมด้วยหน่วยงานที่เกี่ยวข้อง เข้าร่วมประชุมด้วย ณ ห้องแก้ววิเชียร ชั้น 11 ธนาคารพัฒนาวิสาหกิจขนาดกลางและขนาดย่อมแห่งประเทศไทย
ทั้งนี้ ได้ร่วมเปิดตัว 2 แพ็กเกจของขวัญชิ้นใหญ่ด้วยมาตรการพิเศษเพื่อขับเคลื่อน SMEs สู่ยุค 4.0 ประจําปี 2561 ได้แก่ 1.) แพ็กเกจส่งเสริมและช่วยเหลือด้านที่ไม่ใช่การเงิน มีบริการ และกิจกรรมไฮไลท์ อาทิ การขยายศูนย์ปฏิรูปอุตสาหกรรม (ITC) 23 แห่งทั่วประเทศ การจับมือธุรกิจชั้นนําระดับโลกเพื่อถ่ายทอดเทคโนโลยีขั้นสูงให้แก่ SMEs การพัฒนา Platporm T-Goodtech เพื่อเชื่อมโยงผู้ประกอบการไทยในการทําธุรกิจแบบ B2B 2.) แพ็กเกจส่งเสริมและช่วยเหลือด้านการเงินซึ่งกําลังอยู่ในขั้นตอนการร่างนําเสนอ โดยมีบริการไฮไลท์ อาทิ การเพิ่มบริการ Mobile Unit รองรับ SMEs 1 ล้านรายที่ต้องการเข้าถึงสินเชื่อของ SME Development Bank การสนับสนุนกองทุนและสินเชื่ออาทิ Transformation Loan, Local Economy Loan และกองทุนสําหรับคนตัวเล็ก (Micro) ภายใต้กรอบวงเงินรวมประมาณ 70,000 ล้านบาท ผ่านสถาบันการเงินของรัฐและธนาคารพาณิชย์เครือข่าย เพื่อสนับสนุนการเข้าถึงแหล่งทุนของ SMEs ทุกกลุ่มทุกระดับอย่างทั่วถึง ทั้งนี้ ทั้ง 2 มาตรการพิเศษมีเป้าหมายในการส่งเสริมผู้ประกอบการทุกกลุ่มให้ได้เข้าถึงงานบริการจากภาครัฐที่พร้อมจะตอบสนองความต้องการและเสริมสร้างศักยภาพผู้ประกอบการให้เติบโตสอดคล้องไปกับสถานการณ์ทางเศรษฐกิจในทุกมิติ
------------------------------------------------------
#prnarai #มาตรการทางการเงิน #กระทรวงอุตสาหกรรม
รัฐบาลไทย-ข่าวทำเนียบรัฐบาล-ผช.รมว.กระทรวงดิจิทัลฯ เปิดงานและปาฐกถาพิเศษในงาน November Series 2019
วันพฤหัสบดีที่ 28 พฤศจิกายน 2562
ผช.รมว.กระทรวงดิจิทัลฯ เปิดงานและปาฐกถาพิเศษในงาน November Series 2019
ผช.รมว.กระทรวงดิจิทัลฯ เปิดงานและปาฐกถาพิเศษในงาน November Series 2019
วานนี้ (27 พฤศจิกายน 2562) เวลา 09.30 น. นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ได้ให้เกียรติเป็นประธานกล่าวเปิดงาน และปาฐากถาพิเศษในงาน November Series 2019 โดยมี นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม ได้เข้าร่วมงานในครั้งนี้ด้วย สําหรับการจัดงานดังกล่าวนี้จัดขึ้นโดยสมาคมอุตสาหกรรมเทคโนโลยีสารสนเทศไทย (ATCI) ภายใต้ความร่วมมือกันกับกระทรวงดิจิทัลเพื่อเศรษฐกิจและสังคม ภายในงานประกอบด้วย 3 งาน คือ งาน Thailand Local Government Summit , งาน e-Logistics Summit และ งาน Robotics Summit กําหนดจัดงานระหว่างวันที่ 27 – 28 พฤศจิกายน 2562 ณ อาคารศูนย์ประชุมวายุภักษ์ ห้องวายุภักษ์ 2 - 4 ชั้น 4 โรงแรมเซ็นทราศูนย์ราชการและคอนเวนชันเซ็นเตอร์แจ้งวัฒนะ กรุงเทพฯ
โดย นายเนวินธุ์ฯ ได้กล่าวในการปาฐากถาพิเศษถึงความจําเป็นของการปรับตัวของผู้ประกอบการและภาคการเกษตรของประเทศไทยที่ต้องมีการพัฒนาปรับเปลี่ยนและนําเทคโนโลยีที่สมัยใหม่เข้ามาใช้ในการทํางานในระบบให้มากขึ้น เพราะโลกทุกวันนี้กําลังก้าวเข้าสู่การใช้ระบบ Robotics, AI และ IoT (Internet of Things) ซึ่ง ณ ปัจจุบันนี้ประเทศไทยยังขาดการนําข้อมูลขนาดใหญ่ หรือ Big Data มาใช้ในการบูรณาการการทํางานและยังขาดบุคลากรผู้มีความรู้ความเชี่ยวชาญด้านเทคโนโลยีดิจิทัล รวมถึงการที่ประเทศไทยยังต้องส่งเสริมการพัฒนาระบบโครงสร้างพื้นฐานด้านเทคโนโลยีสารสนเทศและระบบโลจิสติกส์ของประเทศให้ทั่วถึง ดังนั้น จึงเป็นโอกาสอันดีที่การ
จัดงานในครั้งนี้ที่ได้มีการนําองค์ความรู้ด้านเทคโนโลยีดิจิทัลที่ทันสมัยมีความจําเป็นต่อการพัฒนาขับเคลื่อนประเทศ ทั้ง 3 เรื่อง มาเผยแพร่และให้ความรู้แก่ผู้เข้าร่วมงานในครั้งนี้ ต่อจากนั้น ได้ผู้เดินเยี่ยมชมการจัดบูธนิทรรศการนําเสนอผลงานด้านเทคโนโลยีและนวัตกรรมด้านดิจิทัลจากหน่วยงานต่าง ๆ
*******************
รัฐบาลไทย-ข่าวทำเนียบรัฐบาล-กอช. รับสมัครบุคคลเพื่อคัดเลือกเป็น “กรรมการซึ่งเป็นสมาชิก ภาคตะวันตก” กองทุนการออมแห่งชาติ
วันจันทร์ที่ 2 มีนาคม 2563
กอช. รับสมัครบุคคลเพื่อคัดเลือกเป็น “กรรมการซึ่งเป็นสมาชิก ภาคตะวันตก” กองทุนการออมแห่งชาติ
กอช. รับสมัครบุคคลเข้ารับการพิจารณาคัดเลือก เพื่อเสนอชื่อเป็นกรรมการ ซึ่งเป็นสมาชิกภาคตะวันตก จํานวน 1 ท่าน ซึ่งผู้สมัครต้องมีภูมิลําเนาอยู่ในเขตจังหวัดภาคตะวันตก  โดยเปิดรับสมัครตั้งแต่วันที่ 2 – 27  มีนาคม 2563 สอบถาม โทร. 0 2049 9000 ต่อ 301-302
กองทุนการออมแห่งชาติ หรือ กอช. รับสมัครบุคคลเข้ารับการพิจารณาคัดเลือก เพื่อเสนอชื่อเป็นกรรมการ ซึ่งเป็นสมาชิกภาคตะวันตก จํานวน 1 ท่าน ซึ่งผู้สมัครต้องมีภูมิลําเนาอยู่ในเขตจังหวัดภาคตะวันตก โดยเปิดรับสมัครตั้งแต่วันที่ 2 – 27 มีนาคม 2563 สอบถาม โทร. 0 2049 9000 ต่อ 301-302
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า คณะกรรมการกองทุนการออมแห่งชาติ มีความประสงค์จะรับสมัครบุคคลเข้ารับการพิจารณาคัดเลือกเพื่อเสนอชื่อเป็นกรรมการซึ่งเป็นสมาชิก ภาคตะวันตก จํานวน 1 ท่าน โดยผู้สมัครต้องมีภูมิลําเนา อยู่ในเขตภาคตะวันตก 5 จังหวัด ประกอบด้วย จังหวัดตาก กาญจนบุรี เพชรบุรี และประจวบคีรีขันธ์ หรือมีประสบการณ์การทํางานในเขตจังหวัดภาคตะวันตก โดยผู้สมัครจะต้องเป็นสมาชิกกองทุนการออมแห่งชาติ ไม่เป็นหรือเคยเป็นข้าราชการการเมือง ผู้ดํารงตําแหน่งทางการเมือง สมาชิกสภาท้องถิ่นหรือผู้บริหารท้องถิ่น หรือกรรมการหรือที่ปรึกษา หรือเจ้าหน้าที่ของพรรคการเมือง เว้นแต่จะได้พ้นจากตําแหน่งดังกล่าวไม่น้อยกว่าสามปี เป็นต้น
ทั้งนี้ หลักเกณฑ์ และวิธีการคัดเลือกกรรมการซึ่งเป็นสมาชิก ภาคตะวันตก เป็นไปตามหลักเกณฑ์การประกาศรับสมัคร ผู้สนใจสามารถดูรายละเอียดเพิ่มเติม ทางเว็บไซต์กองทุนการออมแห่งชาติ www.nsf.or.th โดยเปิดรับสมัครตั้งแต่วันที่ 2 – 27 มีนาคม 2563 ในวันทําการของกองทุนการออมแห่งชาติ เวลา 08.30 – 16.30 น. สอบถามรายละเอียดการสมัคร โทร. 0 2049 9000 ต่อ 301-302
รัฐบาลไทย-ข่าวทำเนียบรัฐบาล-ลธน. เป็นประธานในพิธีปิดตลาดคลองผดุงกรุงเกษม “ตลาดเกษตรดิจิทัล” ผลการจัดงานเป็นที่น่าพึงพอใจ รายได้กระจายสู่ชุมชนกว่า 40 ล้านบาท
วันจันทร์ที่ 31 ตุลาคม 2559
ลธน. เป็นประธานในพิธีปิดตลาดคลองผดุงกรุงเกษม “ตลาดเกษตรดิจิทัล” ผลการจัดงานเป็นที่น่าพึงพอใจ รายได้กระจายสู่ชุมชนกว่า 40 ล้านบาท
ลธน. เป็นประธานในพิธีปิดตลาดคลองผดุงกรุงเกษม “ตลาดเกษตรดิจิทัล” ผลการจัดงานเป็นที่น่าพึงพอใจ รายได้กระจายสู่ชุมชนกว่า 40 ล้านบาท
วันนี้ (25 กันยายน 2559) เวลา 15.00 น. ณ เวทีกลางบริเวณตลาดคลองผดุงกรุงเกษม ข้างทําเนียบรัฐบาล พลเอก วิลาศ อรุณศรี เลขาธิการนายกรัฐมนตรี เป็นประธาน ในพิธีปิดงาน “เกษตรดิจิทัล" ทั้งนี้ โดยมีนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมืองในฐานะประธานกรรมการดําเนินโครงการตลาดคลองผดุงกรุงเกษมและผู้บริหารจากกระทรวงเกษตรและสหรณ์และกระทรวงดิจิทัลเพื่อเศรษฐกิจและสังคมพร้อมตัวแทนหน่วยงานที่เกี่ยวข้องเข้าร่วมงาน ซึ่งผลของการจัดงานเป็นที่น่าพึงพอใจ รายได้กระจายสู่ชุมชนกว่า 40 ล้านบาท
​โอกาสนี้ นายธีรภัทร ประยูรสิทธิ ปลัดกระทรวงเกษตรและสหกรณ์และพร้อมด้วย นาวาอากาศเอก สมศักดิ์ ขาวสุวรรน์ รองปลัดกระทรวงดิจิทัลเพื่อเศรษฐกิจและสังคม ได้กล่าวรายงานสรุปความว่า กระทรวงเกษตรและสหกรณ์พร้อมด้วยกระทรวงเทคโนโลยีสารสนเทศและการสื่อสารปัจจุบันคือ กระทรวงดิจิทัลเพื่อเศรษฐกิจและสังคม ด้วยความร่วมมือของสํานักงานเลขาธิการนายกรัฐมนตรีได้ร่วมกันจัดงาน “เกษตรดิจิทัล” เพื่อให้เกษตรกรได้มีโอกาสนําผลผลิตทางการเกษตรมาแสดงและจําหน่ายในงานนี้ ซึ่งตลอดระยะเวลาของการจัดงานได้รับความร่วมมือเป็นอย่างดีจากประชาชนมาร่วมงานและอุดหนุนสินค้าทางการเกษตรอย่างต่อเนื่อง ขณะเดียวกัน กระทรวงดิจิทัลเพื่อเศรษฐกิจและสังคมได้นําสินค้าด้าน ICT คุณภาพดีราคาพิเศษมาจัดแสดงและจําหน่ายในงาน ซึ่งได้รับการตอบรับจากประชาชนเป็นจํานวนมากเกินกว่าที่คาดไว้
​หลังจากนั้น เลขาธิการนานกรัฐมนตรี กล่าวปิดงานว่า พลเอก ประยุทธ์ จันทร์โอชา นายกรัฐมนตรีมีนโยบายให้ตลาดคลองผดุงกรุงเกษมเป็นตลาดตามแนวทางประชารัฐ เพื่อเป็นสื่อกลางระหว่างผู้ประกอบการ SME ซึ่งในเรื่องของเทคโนโลยีดิจิทัลเป็นเรื่องที่ทางรัฐบาลให้ความสําคัญ เพราะการทําเกษตรในยุคปัจจุบันเทคโนโลยีดิจิทัลสามารถช่วยในเรื่องของการเพิ่มช่องทางจัดจําหน่าย เพิ่มรายได้ซึ่งเกษตรกรรายย่อยจะได้มีโอกาสนําผลิตภัณฑ์มาจัดแสดงและจําหน่ายแก่ประชาชนโดยตรงไม่ผ่านพ่อค้าคนกลางให้มีการเพิ่มรายได้ สร้างโอกาส และพัฒนาคุณภาพชีวิตที่ดีขึ้นให้แก่ผู้ประกอบการ SME เกษตรกรรายย่อยต่อไป
​พร้อมกันนี้ ประธานในพิธีฯ ได้มอบรางวัลประกาศนียบัตรแก่ตัวแทนหน่วยงานและผู้ประกอบการ SME รวมทั้งเกษตรกร ที่มาร่วมงานตลอดช่วงของการจัดงาน พร้อมทั้งปลัดกระทรวงทั้ง 2 ดังกล่าวได้ส่งมอบป้ายตลาดคลองผดุงกรุงเกษมให้แก่ประธานในพิธีฯ เพื่อส่งมอบต่อให้ตัวแทนผู้บริหารกระทรวงคมนาคม และได้ถ่ายภาพร่วมกันเป็นที่ระลึก
​อนึ่ง กระทรวงคมนาคมด้วยความร่วมมือของสํานักเลขาธิการนายกรัฐมนตรีมีกําหนดจัดงานตลาด “คลองผดุงสุขใจ คมนาคม เชื่อมไทย เชื่อมโลก” ระหว่างวันที่ 5 – 25 ตุลาคม 2559 ณ ริมคลองผดุงกรุงเกษม ข้างทําเนียบรัฐบาล ระหว่างเวลา 10.00 – 19.00 น. ทุกวันไม่เว้นวันหยุดราชการและวันหยุดนักขัตฤกษ์ จึงขอเชิญชวนประชาชนมาร่วมงานดังกล่าว
*********************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-รัฐปรับการจ่ายเงินสำหรับผู้มีบัตรสวัสดิการที่ฝึกอาชีพ
วันอังคารที่ 4 กันยายน 2561
รัฐปรับการจ่ายเงินสําหรับผู้มีบัตรสวัสดิการที่ฝึกอาชีพ
รัฐบาลเห็นชอบให้เติมเงินรายเดือนเข้ากระเป๋าเงินอิเล็กทรอนิกส์ในบัตรสวัสดิการแห่งรัฐของผู้มีรายได้น้อยตั้งแต่เดือน ก.ย. – ธ.ค.61 สําหรับผู้ที่ลงทะเบียนตามมาตรการพัฒนาคุณภาพชีวิตผู้มีบัตรสวัสดิการแห่งรัฐเมื่อต้นปี 2561 ที่ผ่านมา
อังคารที่ 4 ก.ย.61
รัฐปรับการจ่ายเงินสําหรับผู้มีบัตรสวัสดิการที่ฝึกอาชีพ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้เติมเงินรายเดือนเข้ากระเป๋าเงินอิเล็กทรอนิกส์ในบัตรสวัสดิการแห่งรัฐของผู้มีรายได้น้อยตั้งแต่เดือน ก.ย. – ธ.ค.61 สําหรับผู้ที่ลงทะเบียนตามมาตรการพัฒนาคุณภาพชีวิตผู้มีบัตรสวัสดิการแห่งรัฐเมื่อต้นปี 2561 ที่ผ่านมา แทนการเพิ่มวงเงินค่าซื้อสินค้าอุปโภคบริโภคที่จําเป็นรายเดือน เพื่อเพิ่มทางเลือกและกําลังซื้อให้ผู้มีรายได้น้อยนําเงินไปใช้จ่าย ช่วยบรรเทาปัญหาค่าครองชีพ และส่งเสริมให้เศรษฐกิจหมุนเวียน ซึ่งผู้มีสิทธิสามารถถอนเงินสดไปใช้ได้ผ่านตู้ ATM และสาขาของธนาคารกรุงไทย และถ้าแต่ละเดือนมียอดเงินคงเหลือก็สามารถนําไปสะสมในเดือนถัดไปได้ด้วย ทั้งนี้ รัฐบาลขอเน้นย้ําให้ผู้มีรายได้น้อยนําเงินสดไปใช้จ่ายอย่างจําเป็นและเหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทช. จัดใหญ่งานมหกรรม ทส. 4 ภาค ครั้งที่ 4 (ภาคใต้) พร้อมชูผลงานเด่นด้านทรัพยากรชายฝั่งทะเล และป่าชายเลน
วันพุธที่ 13 มีนาคม 2562
ทช. จัดใหญ่งานมหกรรม ทส. 4 ภาค ครั้งที่ 4 (ภาคใต้) พร้อมชูผลงานเด่นด้านทรัพยากรชายฝั่งทะเล และป่าชายเลน
ทช. จัดใหญ่งานมหกรรม ทส. 4 ภาค ครั้งที่ 4 (ภาคใต้) พร้อมชูผลงานเด่นด้านทรัพยากรชายฝั่งทะเล และป่าชายเลน
ทช. จัดใหญ่งานมหกรรม ทส. 4 ภาค ครั้งที่ 4 (ภาคใต้)พร้อมชูผลงานเด่นด้านทรัพยากรชายฝั่งทะเล และป่าชายเลน
เมื่อวันที่ 8 มีนาคม 2562 พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม(รมว.ทส.) เป็นประธานเปิดงานมหกรรม ทส. 4 ภาค “ไม้มีค่าป่าชุมชน คนอยู่กับป่า เพิ่มคุณค่าทะเลไทย ใส่ใจสิ่งแวดล้อม พร้อมน้ําในไร่นา มีประปาทุกครัวเรือน” ครั้งที่ 4 (ภาคใต้) ซึ่งกรมทรัพยากรทางทะเลและชายฝั่ง(ทช.) เป็นเจ้าภาพจัดงานครั้งนี้ ระหว่างวันที่ 8 – 10 มีนนาคม 2562 โดยมีนายอุทัย เอื้ออารีย์จิต รองผู้อํานวยการสํานักงานพัฒนาเศรษฐกิจจากฐานชีวภาพ คณะผู้บริหาร และเจ้าหน้าที่ สพภ. พร้อมด้วยคณะผู้บริหารหน่วยงานกระทรวงทส.และเจ้าหน้าที่ในสังกัดทส. เข้าร่วมงาน ณ หอประชุมวชิราลงกรณ มหาวิทยาลัยราชภัฏสุราษฎร์ธานี จังหวัดสุราษฎร์ธานี
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า นโยบายรัฐบาลมุ่งเน้นการปฏิรูปประเทศไปสู่ความมั่นคง มั่งคั่งและยั่งยืน โดยการเปลี่ยนแนวคิดในการบริหารจัดการ การแก้ไขกฎหมาย การสร้างสมดุลธรรมชาติ และให้นําเทคโนโลยีเข้ามาช่วยปฏิบัติงานในการดูแลจัดการทรัพยากรป่าไม้ เพื่อสร้างความสุข ความสําเร็จและความยั่งยืนให้แก่ประชาชนชาวไทย ทั้งนี้ กระทรวงทรัพยากรธรรมชาติและสิ่งแวดล้อม เป็นหน่วยงานหลักที่มีบทบาทสําคัญในการบริหารจัดการทรัพยากรธรรมชาติและสิ่งแวดล้อมของประเทศ พร้อมขับเคลื่อนนโยบายสําคัญของรัฐบาล รวมถึงการดําเนินงานในทุกมิติมุ่งสู่เป้าหมายที่กําหนด โดยมุ่งเน้นให้เกิดกระบวนการมีส่วนร่วมจากภาคประชาชนในการเปลี่ยนแปลงจากความหวาดระแวงให้เกิดเป็นความไว้วางใจและพร้อมที่จะสนับสนุนการปฏิบัติงานของเจ้าหน้าที่ภาครัฐตัวอย่างหนึ่งของแนวคิดที่ปรับเปลี่ยนแล้วสามารถนําไปสู่การปฏิบัติตามความต้องการของประชาชน ในเรื่องของ “ไม้มีค่า ป่าชุมชน คนอยู่กับป่า เพิ่มคุณค่าทะเลไทย ใส่ใจสิ่งแวดล้อม พร้อมน้ําในไร่นา มีประปาทุกครัวเรือน” ที่สามารถดําเนินการให้เกิดประโยชน์ต่อประเทศและสามารถสร้างความสุขให้ประชาชน
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ลงพื้นที่ติดตามการดำเนินงาน สถานที่เพื่อให้การสงเคราะห์ (Halfway House) ณ บ้านปูลา รายอ  ชุมชนกาแลตาแป  จังหวัดนราธิวาส
วันพุธที่ 22 มกราคม 2563
รองปลัดกระทรวงยุติธรรม ลงพื้นที่ติดตามการดําเนินงาน สถานที่เพื่อให้การสงเคราะห์ (Halfway House) ณ บ้านปูลา รายอ  ชุมชนกาแลตาแป  จังหวัดนราธิวาส
รองปลัดกระทรวงยุติธรรม ลงพื้นที่ติดตามการดําเนินงาน สถานที่เพื่อให้การสงเคราะห์ (Halfway House) ณ บ้านปูลา รายอ  ชุมชนกาแลตาแป  จังหวัดนราธิวาส
ในวันจันทร์ที่ ๒๐ มกราคม ๒๕๖๓ เวลา ๑๒.๓๐ น. ณ​ บ้านปูลา​ รายอ กาแลตาแป​ ชุมชนกาแลตาแป​ ตําบลบางนาค​ อําเภอเมืองนราธิวาส​ จังหวัดนราธิวาส
นายประสาร มหาลี้ตระกูล รองปลัดกระทรวงยุติธรรม พร้อมด้วย​ นายวิตถวัลย์ สุนทรขจิต อธิบดีกรมคุมประพฤติ​และนางธารินี​ แสงสว่าง​ รองอธิบดีกรมคุมประพฤติ​ลงพื้นที่ติดตามความคืบหน้าการปรับปรุงภูมิทัศน์​ การก่อสร้างอาคาร การบริหารจัดการ และกิจกรรมแก้ไขฟื้นฟูของผู้กระทําผิดอย่างครบวงจร พร้อมทั้งหารือแนวทางการขับเคลื่อนการดําเนินงาน​ สถานที่เพื่อให้การสงเคราะห์​ (Halfway House) กาแลตาแป​ ให้เป็นไปตามระบบ​ สร้างความเชื่อมั่นแก่ผู้เข้าพัก​ เพื่อคืนคนดีสู่สังคม​ อย่างยั่งยืนต่อไป
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมวางพานพุ่มดอกไม้ถวายบังคมพระบรมราชานุสาวรีย์พระบาทสมเด็จพระปกเกล้าเจ้าอยู่หัว เนื่องในวันพระราชทานรัฐธรรมนูญ
วันอาทิตย์ที่ 10 ธันวาคม 2560
กระทรวงอุตสาหกรรม ร่วมวางพานพุ่มดอกไม้ถวายบังคมพระบรมราชานุสาวรีย์พระบาทสมเด็จพระปกเกล้าเจ้าอยู่หัว เนื่องในวันพระราชทานรัฐธรรมนูญ
กระทรวงอุตสาหกรรม ร่วมวางพานพุ่มดอกไม้ถวายบังคมพระบรมราชานุสาวรีย์พระบาทสมเด็จพระปกเกล้าเจ้าอยู่หัว เนื่องในวันพระราชทานรัฐธรรมนูญ ณ บริเวณหน้าตึกรัฐสภา
วันนี้ (10 ธันวาคม 2560) นายวิษณุ ทับเที่ยง รองอธิบดีกรมอุตสาหกรรมพื้นฐานและการเหมืองแร่ เป็นประธานวางพานพุ่มดอกไม้ถวายบังคมพระบรมราชานุสาวรีย์พระบาทสมเด็จพระปกเกล้าเจ้าอยู่หัว เนื่องในวันพระราชทานรัฐธรรมนูญ ณ บริเวณหน้าตึกรัฐสภา
รัฐบาลไทย-ข่าวทำเนียบรัฐบาล-โฆษกฯ ยันการแก้ไข พ.ร.บ.หลักประกันสุขภาพแห่งชาติ เน้นประชาชนได้ประโยชน์
วันอังคารที่ 6 มิถุนายน 2560
โฆษกฯ ยันการแก้ไข พ.ร.บ.หลักประกันสุขภาพแห่งชาติ เน้นประชาชนได้ประโยชน์
โฆษกคณะกรรมการพิจารณา (ร่าง) พระราชบัญญัติหลักประกันสุขภาพแห่งชาติฯ ยืนยันการแก้ไขเพิ่มเติมกฎหมายหลักประกันสุขภาพแห่งชาติเป็นการมุ่งแก้ไขในประเด็นที่ทําให้สํานักงานหลักประกันสุขภาพแห่งชาติและหน่วยบริการสามารถดูแลประชาชนได้ดีขึ้น
นายแพทย์มรุต จิรเศรษฐสิริ ในฐานะโฆษกคณะกรรมการพิจารณา (ร่าง) พระราชบัญญัติหลักประกันสุขภาพแห่งชาติ (ฉบับที่ ... ) พ.ศ. .... ได้ให้สัมภาษณ์ถึงความก้าวหน้าในการแก้ไขเพิ่มเติม พ.ร.บ.หลักประกันสุภาพแห่งชาติว่า กฎหมายดังกล่าวจําเป็นต้องมีการทบทวนและปรับปรุงเพื่อให้สอดคล้องกับสถานการณ์ปัจจุบัน และยังเป็นการแก้ไขปัญหาข้อขัดข้องต่างๆ ที่เป็นอุปสรรคในการบริการ โดยมี 14 ประเด็น ที่รวบรวมจากการ ทําประชาพิจารณ์ของสํานักงานหลักประกันสุขภาพแห่งชาติและข้อเสนอแนะจากหน่วยงานตรวจสอบภาครัฐ ซึ่งการแก้ไขกฎหมายดังกล่าว มุ่งที่ประโยชน์ของประชาชนให้เข้าถึงการรักษาพยาบาล และการบริการสาธารณสุขซึ่งเป็นนโยบายรัฐบาลต้องการให้ประชาชนได้รับประโยชน์เพิ่มขึ้น มีสุขภาพแข็งแรง
ในการแก้ไข พ.ร.บ.หลักประกันสุภาพแห่งชาติ พ.ศ. ... ได้แต่งตั้งคณะกรรมการที่มาจากทุกภาคส่วน เพื่อให้ประชาชนได้ประโยชน์จาก พ.ร.บ.มากขึ้น โดยทุกภาคส่วนมีส่วนร่วมตั้งแต่แรก ประกอบด้วย ทีมนักวิชาการของ ศ.ดร.อัมมาร สยามวาลา ศ.นพ.ภิรมย์ กมลรัตนกุล รศ.ดร.นพ.จิรุตม์ ศรีรัตนบัลล์ และนพ.สุวิทย์ วิบุลผลประเสริฐ ซึ่งเป็นไปตามหลักการ SAFE ของคณะทํางานวิชาการ นอกจากนั้นยังมีตัวแทนภาคประชาชนและเอกชน ผู้แทนปกครองส่วนท้องถิ่น ผู้แทน กทม. ผู้แทนภาคราชการ เช่น กฤษฎีกา สํานักงบประมาณ กระทรวงการคลัง ทีมของ สปสช. และทีมผู้บริหาร ผู้ให้บริการจากกระทรวงสาธารณสุขด้วย
ในช่วงเดือนมิถุนายน 2560 นี้ จะจัดทําเวทีรับฟังความคิดเห็นตามมาตรา 77 ซึ่งจัดขึ้นโดยคณะกรรมการสุขภาพแห่งชาติ ประกอบด้วยการรับฟัง 3 รูปแบบ คือ เวทีการรับฟังความเห็นสําหรับประชาชนผ่านเทคโนโลยีสารสนเทศทางเว็บไซต์ระหว่างวันที่ 2-18 มิถุนายน 2560 ที่ www.lawamendment.go.th , เวทีสัมมนารับฟังความเห็น 4 ภาค (10 มิ.ย. ที่โรงแรมลีการ์เดนท์ อ.หาดใหญ่ จ.สงขลา, 11มิ.ย. ที่โรงแรมเชียงใหม่ แกรนด์วิว จ.เชียงใหม่ ,17 มิ.ย.ที่โรงแรมอวานี ขอนแก่น แอนด์คอนเวนชันเซ็นเตอร์ จ.ขอนแก่น ,18 มิ.ย. ที่โรงแรมเซนทรา ศูนย์ราชการแจ้งวัฒนะ กรุงเทพฯ) โดยให้ลงทะเบียนล่วงหน้า แต่ทั้งนี้ไม่ได้ปิดกั้นสําหรับ ผู้ที่จะเดินทางมาร่วมงานโดยไม่ได้ลงทะเบียน เพื่อให้ผู้เข้าร่วมเวทีสามารถแสดงความคิดเห็นได้อย่างทั่วถึง จึงได้กําหนดกติกาข้อหนึ่งว่า “ให้ผู้เข้าร่วมงานสามารถแสดงความเห็นได้คนละ 3 นาที” พร้อมทั้งบันทึกภาพไว้เพื่อแสดงถึงความโปร่งใส และเวทีการรับฟังความเห็นสาธารณะ (Public Consultation) เป็นเวทีแสดงความคิดเห็นของผู้แทนกลุ่มเครือข่ายจากภาคส่วนต่างๆ รวมถึงผู้มีส่วนได้เสียที่เกี่ยวข้อง โดยทั้ง 3 เวทีจะเปิดโอกาสให้ผู้เข้าร่วมแสดงความคิดเห็นอย่างเต็มที่และเปิดโอกาสให้แสดงความคิดเห็นอื่นนอกจาก 14 ประเด็นดังกล่าวได้
สําหรับส่วนที่แก้ไขเพื่อแก้ปัญหาการดําเนินงานที่ติดขัด ทั้งในส่วนของ สปสช. และผู้ให้บริการ ส่วนที่เพิ่มเติมคือ สัดส่วนของคณะกรรมการหลักประกันสุขภาพแห่งชาติและคณะกรรมการควบคุมคุณภาพ เพื่อกําหนดรายละเอียดการให้บริการประชาชนได้มากขึ้น และให้การใช้จ่ายงบประมาณมีประสิทธิภาพมากขึ้น
******************* 6 มิถุนายน 2560
รัฐบาลไทย-ข่าวทำเนียบรัฐบาล-ชาวนาไทยเฮลั่น "เฉลิมชัย" ขอให้จีนเร่งขึ้นทะเบียนรายชื่อผู้ผลิตและแปรรูปข้าวล็อตที่ 2
วันจันทร์ที่ 25 พฤศจิกายน 2562
ชาวนาไทยเฮลั่น "เฉลิมชัย" ขอให้จีนเร่งขึ้นทะเบียนรายชื่อผู้ผลิตและแปรรูปข้าวล็อตที่ 2
ชาวนาไทยเฮลั่น "เฉลิมชัย" ขอให้จีนเร่งขึ้นทะเบียนรายชื่อผู้ผลิตและแปรรูปข้าวล็อตที่ 2 คาดส่งออกข้าวไทยเพิ่มอีกมากกว่า 1 ล้านตัน มูลค่ากว่า 27,000 ล้านบาท
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังหารือกับนายจาง จี้เหวิน รัฐมนตรีช่วยว่าการสํานักงานการศุลกากรแห่งสาธารณรัฐประชาชนจีน (GACC) ว่า การหารือดังกล่าวมีวัตถุประสงค์เพื่อขอบคุณ GACC ที่ได้ให้ความสําคัญกับการส่งออกข้าวจากไทยไปจีน โดยฝ่ายไทยได้เสนอรายชื่อผู้ผลิตฯ ชุดที่ 2 ให้ GACC เพื่อพิจารณาขึ้นทะเบียนแล้ว ซึ่ง GACC แจ้งว่าจะเร่งพิจารณารายละเอียดในการขึ้นทะเบียนผู้ผลิตฯ ดังกล่าวโดยเร็วที่สุด
สําหรับทางประเทศจีนได้แจ้งว่าข้าวไทยเป็นที่นิยมอย่างมากในจีน และจีนให้ความสําคัญกับการนําเข้าสินค้าเกษตรคุณภาพสูงจากต่างประเทศ โดยเฉพาะข้าวจากไทย ที่ผ่านมามีผู้ประกอบการไทยได้รับการขึ้นทะเบียนแล้ว 49 ราย ซึ่งรัฐบาลไทยมีนโยบายให้การสนับสนุนผู้ประกอบการ SME รายย่อย จึงมีผู้ประกอบการอีกหลายรายที่ประสงค์จะขึ้นทะเบียนเพื่อส่งออกไปจีน วันนี้จึงถือเป็นข่าวดีที่ฝ่ายจีนตอบรับที่จะให้การสนับสนุนและเร่งรัดในการขึ้นทะเบียนผู้ผลิตอีกล็อตใหญ่ ซึ่งคาดว่าข้าวไทยกว่า 1 ล้านตัน จะถูกส่งออกมายังจีนในเร็ววันนี้
นอกจากนี้ สองฝ่ายยังได้หารือเพิ่มเติมในด้านการส่งออกสินค้าเกษตรไทยไปจีนที่สําคัญ อาทิ การเร่งรัดพิธีสารว่าด้วยข้อกําหนดด้านการตรวจสอบกักกันผลิตภัณฑ์มันสําปะหลังที่ส่งออกจากไทยไปจีน การเร่งรัดการขึ้นทะเบียนสวนและโรงคัดบรรจุผลไม้เพิ่มเติม การส่งออกสุกรแช่เย็นแช่แข็งของไทย การส่งออกโคเนื้อมีชีวิตจากไทยไปจีน การส่งออกรังนกดิบ การตรวจประเมินโรงงานผู้ผลิตสัตว์ปีก รวมทั้งการขอให้ด่านตงซิง ซึ่งเป็นด่านนําเข้าผลไม้แห่งที่สองของเขตปกครองตนเองกว่างซีจ้วง ซึ่งรัฐบาลจีนอนุญาตให้สามารถนําเข้าผลไม้จากต่างประเทศแล้ว สามารถนําเข้าผลไม้ไทยผ่านการขนส่งทางบก เช่นเดียวกับด่านโหย่วอี้กว่าน เพื่อรองรับการส่งออกผลไม้จากไทยไปจีนในอนาคต ทั้งนี้ ฝ่ายจีนรับจะนําทุกข้อเสนอของฝ่ายไทยไปพิจารณาในข้อมูลด้านเทคนิค และจะประสานงานอย่างใกล้ชิดกับฝ่ายไทย เพื่อให้ได้ผลลัพธ์ที่เป็นที่พอใจอย่างเร็วที่สุด
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร.ส่งเจ้าหน้าที่ลงพื้นที่ขอความร่วมมือนายจ้าง ส่งลูกจ้างกลับบ้านสงกรานต์อย่างปลอดภัย
วันพุธที่ 4 เมษายน 2561
กสร.ส่งเจ้าหน้าที่ลงพื้นที่ขอความร่วมมือนายจ้าง ส่งลูกจ้างกลับบ้านสงกรานต์อย่างปลอดภัย
กรมสวัสดิการและคุ้มครองแรงงาน ส่งเจ้าหน้าลงพื้นที่ขอความร่วมมือนายจ้างอํานวยความสะดวกพร้อมให้ความรู้ลูกจ้าง เพื่อเตรียมความพร้อมในการเดินทางช่วงเทศกาลสงกรานต์อย่างปลอดภัย พร้อมกําชับลูกจ้างวางแผนการเดินทางเพื่อกลับมาทํางานตามกําหนด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงานได้เป็นประธานในการประชุมร่วมกับหน่วยงานที่เกี่ยวข้องทั้งภาครัฐและเอกชนเพื่อประสานความร่วมมือในการส่งพี่น้องแรงงานกลับบ้านในช่วงเทศกาลสงกรานต์อย่างปลอดภัยเมื่อวันที่ 2 เมษายนที่ผ่านมานั้น ในส่วนของกสร.ได้จัดทําประกาศของความร่วมมือนายจ้างให้ลูกจ้างหยุดงานระหว่างวันที่ 12 ถึง 16 เมษายน 2561 เพื่อให้ลูกจ้างสามารถวางแผนเดินทางกลับภูมิลําเนาและร่วมกิจกรรมประเพณีสงกรานต์ได้อย่างสะดวกและปลอดภัย นอกจากนี้ได้ส่งเจ้าหน้าลงพื้นที่ เพื่อขอความร่วมมือนายจ้าง เจ้าของสถานประกอบกิจการอํานวยความสะดวกในการเดินทางให้กับลูกจ้าง พนักงานเช่น การจัดรถรับ – ส่งไปยังสถานีขนส่งหรือสถานีรถไฟ การให้ข้อมูลเกี่ยวกับเส้นทางการเดินทาง เป็นต้น รวมทั้งประชาสัมพันธ์ให้ความรู้แก่ลูกจ้าง พนักงาน เพื่อเตรียมความพร้อมในการเดินทางโดยเฉพาะการเตรียมเอกสารที่ต้องจําเป็นต้องใช้กรณีที่เป็นลูกจ้างต่างด้าวรวมถึงการให้ความรู้เกี่ยวกับวินัยจราจรแก่ลูกจ้าง พนักงานด้วย
อธิบดี กสร. กล่าวเพิ่มเติมว่า ในส่วนของกิจการประเภทขนส่งขอให้ปฏิบัติและกํากับดูแลให้ลูกจ้างปฏิบัติตามกฎหมายอย่างเคร่งครัด ทั้งในเรื่องของการกําหนดชั่วโมงทํางานของลูกจ้าง การกําหนดเวลาพัก และการทํางานล่วงเวลา สําหรับลูกจ้างที่จะเดินทางขอให้เตรียมตัวทั้งในเรื่องการพักผ่อน การไม่ดื่มเครื่องดื่ม แอลกอฮอล์ และวางแผนการเดินเพื่อให้สามารถเดินทางด้วยความปลอดภัย และกลับมาทํางานได้ตามกําหนดไม่ขาดงานโดยไม่จําเป็นซึ่งอาจจะเป็นเหตุให้ถูกลงโทษทางวินัยได้